**Leto 2023**

**JP2-SKS-2023 – Javni poziv za sofinanciranje udeležbe založnikov na 39. Slovenskem knjižnem sejmu v letu 2023**

Predmet javnega poziva je bil sofinanciranje stroškov, povezanih z udeležbo prijavitelja s stojnico na 39. Slovenskem knjižnem sejmu 2023, ki je potekal od 21. – 26. 11. 2023 na Gospodarskem razstavišču v Ljubljani. Poziv je bil objavljen 1. 9. 2023 in se je zaključil 15. 9. 2023 s porabo sredstev.

Pavšalni znesek sofinanciranja 1.000,00 evrov je bil dodeljen 34 založbam. 33 založb je v roku črpalo sredstva z zahtevkom in poročilom, ena založba je zamudila rok oddaje zahtevka ter sredstev ni prejela.

**JR10-KNJIŽNI PROGRAM-2020-2023 – Javni večletni razpis za izbor izvajalcev in sofinanciranje javnih kulturnih knjižnih programov za obdobje 2020-2022, Poziv za leto 2023**

Poziv k oddaji programa in finančnega načrta za leto 2023 je bil objavljen decembra 2022. Za leto 2023 je vloge pravočasno oddalo vseh 22 pogodbenikov, sprejetih v štiriletno sofinanciranje v obdobju 2020-2023. V sofinancirane knjižne programe pogodbenikov je bilo v letu 2023 vključenih najmanj 7 knjig in največ 24 knjig, skupaj je bilo vključenih 258 knjižnih del.

Vsi pogodbeniki so pravočasno oddali zahtevke za sredstva, vsa sredstva po pogodbah so bila izplačana. En pogodbenik je nato vrnil sredstva za eno nerealizirano knjižno delo. Prav tako so vsi prijavitelji v roku oddali končna poročila, prijavitelji z aneksi so oddali končna poročila z zamikom, skladno z določili aneksov.

**JR12-PROGRAM BK IN LP-2020-2023 – Javni večletni razpis za izbor izvajalcev in sofinanciranje javnih kulturnih programov na področju BRALNE KULTURE IN LITERARNIH PRIREDITEV za obdobje 2020–2023, Poziv za leto 2023**

Poziv k oddaji programov in finančnih načrtov za leto 2023 je bil objavljen decembra 2022. Vseh 7 prijaviteljev na področju bralne kulture in 13 prijaviteljev na področju literarnih prireditev, ki so bili sprejeti v sofinanciranje, je pravočasno oddalo programe za leto 2023. Prav tako so pravočasno oddali zahtevke za izplačilo sredstev in zaključno poročilo. Porabljena so bila vsa predvidena sredstva.

**JR13–PROGRAM MS–2020–2023 – Javni večletni razpis za izbor izvajalcev in sofinanciranje programov mednarodnega sodelovanja za obdobje 2020–2023, Poziv za leto 2023**

Poziv za leto 2023 na 4-letnem razpisu je bil objavljen novembra 2021. V letu 2023 je na poziv vlogo oddalo 15 pogodbenikov, toliko kot v letu 2022. Programi uspešno potekajo. Vsi prijavitelji so pravočasno oddali zahtevke in vsa sredstva so bila izplačana. Vsi prijavitelji so pravočasno oddali končna poročila, po dopolnitvah so vsa končna poročila popolna.

**JR14- REVIJALNI PROGRAM-2023-2025** **– Javni večletni razpis za izbor izvajalcev in sofinanciranje javnih kulturnih revijalnih programov za obdobje 2023-2025**

Razpis za novo triletno obdobje sofinanciranja revijalnih programov je bil objavljen 18. 11. 2022. Predmet javnega razpisa je bil izbor izvajalcev in sofinanciranje revijalnih programov za obdobje 2023–2025 (triletno sofinanciranje revijalnih programov). Na razpis se je prijavilo 19 izdajateljev revij 2 izdajatelja sta prijavila po dve reviji. Vseh 19 prijaviteljev je bilo sprejetih v sofinanciranje, dva pogodbenika imata sofinancirani po dve reviji, tako da je skupno število revij za otroke, mladino in odrasle 21. Vsi prijavitelji so pravočasno oddali zahtevke in vsa sredstva so bila razdeljena. Prijavitelji so tudi v roku oddali končna poročila.

**JR2-VKP-2022-2024 – Javni razpis za sofinanciranje večletnih zahtevnih knjižnih projektov za obdobje 2022-2024**

Razpis je bil objavljen 14. 1. 2022. Predmet javnega razpisa JR2–VKP–2022–2024 je bil izbor izvajalcev in sofinanciranje izdaje večletnih zahtevnih knjižnih projektov v slovenskem jeziku: izbrana in zbrana dela slovenske književnosti in humanistike; prevodi temeljnih del in modernih klasikov svetovne književnosti in humanistike. Večletni zahtevni knjižni projekt je bil definiran kot posamično knjižno delo ali knjižna zbirka, katere konceptualna in uredniška zasnova zagotavljata celovitost projekta. Zahtevnost večletnega knjižnega projekta pomeni, da ga zaradi obsega (najmanj 50 AP ali najmanj 6.000 verzov), strokovne in/ali tehnične zahtevnosti ni mogoče pripraviti in objaviti v enem letu. Zahtevnost knjižnega projekta je utemeljena tudi z vidika umestitve knjižnega projekta na trg, zagotavljanja njegove vidnosti in dostopnosti ter komunikacije ciljnemu občinstvu.

Na razpis je prispelo 14 vlog. Strokovna komisija je v sofinanciranje sprejela 11 prijaviteljev – založnikov zahtevnih večletnih projektov. Vsi pogodbeniki so v roku črpali sredstva z zahtevki ter oddali vmesna poročila. Tudi v letu 2023 je vseh 11 prijaviteljev izpolnilo pogodbene obveznosti, vsa sredstva za leto 2023 so bila porabljena, prav tako so bila v roku oddana vmesna poročila.

**JR3-ISS-2023 – Javni razpis za sofinanciranje izdaje izvirnih slikanic in stripov slovenskih avtorjev za otroke in mladino**

Razpis je bil objavljen 3. 3. 2023. Predmet javnega razpisa je bil sofinanciranje izdaje izvirnih slikanic in stripov za otroke in mladino slovenskih avtorjev. Na razpis je pravočasno prispelo 13 vlog. Tri vloge so bile zavržene kot vloge neupravičenih oseb. Strokovna komisija je predlagala sofinanciranje petih (5) slikanic in stripov, na rezervno listo pa je uvrstila še tri slikanice, ki jim je bilo odobreno sofinanciranje konec avgusta 2023 po sprostitvi sredstev zaradi odpovedi projektov. Vseh 8 pogodbenikov je v roku izdalo zahtevke in vsa sredstva so bila izplačana. Vsi pogodbeniki so v roku oddali končna poročila.

**JR3-KNJIGA-2022-2023 – Javni dvoletni razpis za izbor izvajalcev in sofinanciranje kulturnih projektov na področjih knjige za obdobje 2022–2023**

Razpis je bil objavljen 21. 1. 2022. Predmet javnega razpisa je bil izbor izvajalcev in sofinanciranje javnih kulturnih projektov na področjih knjige za obdobje 2022–2023 (dvoletno sofinanciranje kulturnih projektov) na naslednjih področjih knjige:

1. Izdaja knjig (IK),
2. Bralna kultura (BK),
3. Literarne prireditve (LP),
4. Mednarodno sodelovanje (MS).

Na sklop izdaja knjig je prispelo 27 pravočasnih vlog. Strokovna komisija je v sofinanciranje za obe leti predlagala 21 založnikov, ki jim je bilo odobreno sofinanciranje od 1 do največ 5 knjig. V letu je bilo sofinanciranih 46 knjig, v letu 2023 43 knjig, vendar so trije založniki v letu 2023 odpovedali izvedbo treh knjig in zanje tudi niso črpali sredstev. Za preostale knjige so pogodbeniki v roku izdali zahtevke ter počrpali sredstva. Prav tako so vsi oddali vmesna poročila za leto 2023, pogodbeniki z aneksi z določenim zamikom.

Na področju bralne kulture in literarnih prireditev je bilo v letu 2022 za obdobje 2022–2023 sprejetih 17 prijaviteljev na področju bralne kulture in 12 prijaviteljev na področju literarnih prireditev. Vsi izbrani izvajalci so svoje projekte uspešno izvedli tudi v letu 2023 ter uspešno črpali dodeljena sredstva.

Na projektnem razpisu na področju sofinanciranja projektov mednarodnega sodelovanja agencija sledi istim vsebinskim ciljem kot pri programskem razpisu. Na razpis so bili na področju mednarodnega sodelovanja v letu 2022 sprejeti 4 prijavitelji. Vsi izbrani izvajalci so svoje projekte uspešno izvedli tudi v letu 2023 ter uspešno črpali dodeljena sredstva.

**JR1-KG-2022-2023 – Javni dvoletni razpis za sofinanciranje kulturnih dejavnosti v knjigarnah za obdobje 2022–2023**

V letu 2022 smo izvedli dvoletni razpis na področju sofinanciranja kulturnih dejavnosti v knjigarnah (JR1-KG-2022-2023). V sofinanciranje je bilo sprejetih 17 knjigarn, ki so v letu 2023 uspešno izvedle svoje programe in črpale vsa dodeljena sredstva. Za leto 2022 eden od pogodbenikov, kljub podaljšanju roka za izvedbo dejavnosti, teh ni izvedel, zato je po pozivu vrnil delež sredstev.

**JR6–KRITIKA- SM–2023 – Javni razpis za sofinanciranje literarne kritike v spletnih medijih s področja kulture za leto 2023**

Razpis je bil objavljen 14. 4. 2023. Predmet javnega razpisa je bil: sofinanciranje literarnih kritik v spletnih medijih s področja kulture: sofinanciranje kulturnih projektov literarne kritike aktualne izvirne in prevodne knjižne produkcije za odrasle, mladino in otroke v spletnih medijih s področja kulture. Na razpis je pravočasno prispelo 8 vlog. Strokovna komisija je predlagala sofinanciranje 7 spletnih medijev. Vsi pogodbeniki v letu 2023 so izvedli svoje obveznosti v rokih, vsa sredstva so bila počrpana z zahtevki in razdeljena.

**JR5-RSK OŠ in SŠ 2023** **– Javni ciljni razpis za izbor in financiranje kulturnih projektov »Rastem s knjigo OŠ in SŠ 2023«**

V marcu 2023 je bil objavljen javni razpis za izbor dveh knjižnih del v okviru nacionalnega projekta Rastem s knjigo, na katerega je prispelo 27 popolnih vlog. Pristojna strokovna komisija, v kateri je kot zunanja strokovna svetovalka sodelovala tudi Romana Fekonja z ZRSŠ, je ocenila vse vloge in izbrala dve knjigi: za področje RSK OŠ knjigo *Modri Otok*, avtorice Irene Androjna, z ilustracijami Eve Mlinar, ki jo je izdala Mladinska knjiga, ter za področje RSK SŠ knjigo *Romeo in Julija iz sosednje ulice*, avtorja Vinka Möderndorferja, z ilustracijami Jureta Englesbergerja, ki jo je izdala Miš založba. Zahtevki in poročila so bili oddani pravočasno in sredstva ustrezno počrpana.

**JR8-DELOVNE ŠTIPENDIJE – Javni razpis za dodelitev delovnih štipendij literarnim kritikom in prevajalcem iz slovenskega v tuje jezike za leto 2023**

Razpis je bil objavljen 25. 8. 2023. Predmet javnega razpisa je bil:

* izbor prejemnikov in dodelitev delovnih štipendij literarnim kritikom s statusom samostojnega kulturnega ustvarjalca ter
* izbor prejemnikov in dodelitev delovnih štipendij prevajalcem literarnih in humanističnih knjižnih del, izvirno izdanih v slovenskem jeziku, v tuje jezike, prednostno v angleški, nemški in italijanski jezik.

Na razpis, sklop prevajalci, je pripelo 9 pravočasnih vlog. Strokovne komisija je predlagala dodelitev 5 štipendij. Vsi pogodbeniki so pravočasno počrpali sredstva štipendij ter že z zahtevki podali poročila o delu.

Na razpis, sklop literarni kritiki, je pravočasno prispelo 8 vlog. Ena vloga je bila zavržena kot vloga neupravičene osebe. Strokovna komisija je predlagala dodelitev štipendije 5 kritikom, ena prijaviteljica je bila uvrščena na rezervno listo, štipendija ji je bila dodeljena oktobra 2023 po odpovedi projektov. Skupno je bilo tako podeljenih 6 štipendij literarnim kritikom. Vsi pogodbeniki so pravočasno počrpali sredstva štipendij ter že z zahtevki podali poročila o delu.

**JR7-ŠTIPENDIJE-2023 – Javni razpis za izbor prejemnikov štipendij za ustvarjalnost iz naslova knjižničnega nadomestila za leto 2023**

Štipendije za ustvarjalnost se podeljujejo iz naslova knjižničnega nadomestila kot oblika podpore kakovostni izvirni ustvarjalnosti avtorjev knjižničnega gradiva, ki je predmet javne izposoje v splošnih knjižnicah, ki imajo avtomatizirano izposojo v sistemu COBISS ([www.cobiss.si](http://www.cobiss.si)).

Namen izvajanja knjižničnega nadomestila ter podeljevanja štipendij za ustvarjalnost je spodbujati ustvarjalnost posameznikov na področjih kulture, na katerih se ustvarja knjižnično gradivo in ki so v javnem interesu. Pri podeljevanju štipendij za ustvarjalnost iz naslova knjižničnega nadomestila se kot kriterij izbire upošteva kakovostna izvirnost, ki se ocenjuje na podlagi doseženih publicističnih, kritiških in strokovnih referenc, kot je podrobneje obrazloženo v kriterijih v 6. točki besedila tega javnega razpisa. Štipendije za ustvarjalnost iz naslova knjižničnega nadomestila se upravičencem podeljujejo za tekoče leto. Štipendije za ustvarjalnost iz naslova knjižničnega nadomestila bodo v letu 2022 podeljene na naslednjih področjih:

1. leposlovje,
2. prevajanje,
3. ilustracija in fotografija,
4. glasba,
5. avdiovizualno področje.

Na sklop Prevajanje je prispelo 30 pravočasnih vlog. Delovna komisija za področje je predlagala dodelitev štipendije 29 prijaviteljem, od teh tri rezidenčne štipendije. Vsi prijavitelji so v roku oddali zahtevek za sredstva skupaj s poročilom. Vsa sredstva na področju so bila razdeljena.

Na sklop AV je prispelo pravočasno 7 vlog. Delovna komisija za področje je predlagala dodelitev štipendije vsem 7 prijaviteljem. Vseh 7 prijaviteljev je v roku oddalo zahtevke s poročili, vsa razpoložljiva sredstva so bila porabljena.

Na sklop leposlovje je na razpis prispelo skupaj 75 vlog, od tega 62 v kategoriji vrhunskih avtorjev in 13 v kategorij perspektivnih avtorjev. Delovna komisija je pozitivno ocenila 40 vrhunskih avtorjev ter 8 perspektivnih. Vseh 48 prejemnikov štipendij je v roku oddalo zahtevke s poročili, vsa razpoložljiva sredstva so bila porabljena.

Na področju ilustracije in fotografije je bilo popolnih 15 vlog. Skupno je bilo odobrenih 13 štipendij, in sicer 6 študijskih štipendij, 3 štipendije za perspektivne ilustratorje in fotografe ter 4 vrhunske štipendije.

Na področje glasbe sta prispeli 2 popolni vlogi. Podeljeni sta bili 2 štipendiji, in sicer 1 nagradna, 2 delovna štipendija.

**JR1–P–2023 – Javni razpis za izbor kulturnih projektov na področju prevodov v tuje jezike za leto 2023**

Javni razpis za izbor kulturnih projektov na področju prevodov v tuje jezike za leto s cilji in vsebinskimi usmeritvami: podpora prevajanju prve izdaje kakovostnih in prepoznavnih slovenskih del v tuje jezike; promocija in uveljavljanje avtorjev in njihovih del doma in v tujini; dolgoročna podpora prevajanju in promociji slovenskih knjižnih del v tujini, tudi v perspektivi projektov Slovenija, častna gostja mednarodnega knjižnega sejma v Bologni, in/ali Slovenija, častna gostja mednarodnega knjižnega sejma v Frankfurtu; podpora prevajalcem iz slovenščine v tuje jezike. Na razpisu je bilo podprtih 83 vlog, 2 prijavitelja sta od pogodb odstopila. Prevodi bodo izvedeni v 28 jezikov, največ, 11 v hrvaščino, po 7 v italijanščino in srbščino ter po 6 v makedonščino in grščino. Vsi prijavitelji so pravočasno oddali zahtevke in vsa sredstva so bila izplačana. Na tem razpisu ni končnih poročil, nadomesti ga izdana knjiga. Rok za izdajo knjig je 31. 8. 2025.

**JR4-INJ-2023** **– Javni razpis za izbor kulturnih projektov na področju izdajanja knjižnih del slovenskih avtorjev v nemškem jeziku za leto 2023**

Razpis je bil razdeljen na dve področji, in sicer za prve izdaje izvirnih slovenskih del v nemškem jeziku ter ponatise izvirnih slovenskih del v nemškem jeziku. Cilji in vsebinske usmeritve razpisa so bili naslednji: podpora objave prve izdaje izvirnih slovenskih del v nemškem jeziku; podpora prevajalcem iz slovenskega v nemški jezik; promocija in uveljavljanje slovenskih avtorjev in njihovih del v tujini kot del projekta »Slovenija, častna gostja knjižnega sejma v Frankfurtu,«; dolgoročna podpora prevajanju in promociji slovenskih knjižnih del v tujini. Na razpisu je bilo na prvem področju sofinanciranih 11 projektov, na drugem področju pa ni bilo prejetih vlog. Vsi prijavitelji so pravočasno oddali zahtevke in vsa sredstva so bila izplačana. Na tem razpisu ni končnih poročil, nadomesti ga izdana knjiga. Rok za izdajo knjig je 31. 9. 2024.

**JR2-TRUBAR-2023 – Javni razpis za izbor kulturnih projektov na področju stroškov tiska izvirnih slovenskih del v tujih jezikih za leto 2023**

Javni razpis za sofinanciranje stroškov tiska del slovenskih avtorjev, izdanih pri založbah v tujini ima naslednje cilje in vsebinske usmeritve: podpora objavi prve izdaje izvirnih slovenskih del v tujih jezikih; promocija in uveljavljanje slovenskih avtorjev in njihovih del v tujini, tudi kot del kulturnih projektov Slovenija, častna gostja mednarodnega knjižnega sejma v Bologni, ter Slovenija, častna gostja mednarodnega knjižnega sejma v Frankfurtu; v skladu z navedenim je cilj povečan prirast izidov v francoščini, nemščini, italijanščini, nizozemščini in angleščini; dolgoročna podpora prevajanju, izdajanju in promociji slovenskih knjižnih del v tujini. Na pozivu je bilo sofinanciranih 89 prevodov, 3 prijavitelji so od pogodb odstopili. Prevodi bodo objavljeni v 25 jezikih, 13 v hrvaščini, 9 v arabščini, 8 v nemščini ter po 7 v makedonščini, srbščini in španščini. Vsi prijavitelji so pravočasno oddali zahtevke in vsa sredstva so bila izplačana. Na tem razpisu ni končnih poročil, nadomesti jih izvod izdanih knjig. Rok za izdajo knjig je bil 15. 11. 2023. Vse izdane knjige na JAK še niso bile dostavljene.

**Frankfurt 2023**

**JP1-FRANKFURT-MOBILNOST-2023 – Javni poziv za izbor kulturnih projektov na področju mobilnosti v tujini**

V okviru projekta Frankfurt je bil izveden poziv za sofinanciranje potnih stroškov slovenskih avtorjev, prevajalcev in predstavnikov avtorjev ali založb za njihove nastope v tujini. Na pozivu je bilo razdeljenih 64 subvencij za pot v tujino, vsi projekti so bili izvedeni. Pogodbeniki so pravočasno oddali poročila in zahtevke, zato so bila tudi vsa sredstva izplačana.

**JR7-FRANKFURT-VP-2023 – Javni razpis za izdelavo vzorčnih prevodov del slovenskih avtorjev v tujih jezikih**

V okviru projekta Frankfurt 2023 je bil izveden kohezijski razpis za pripravo vzorčnih prevodov. Subvencije so bile podeljene 6 projektom s področja priprave vzorčnih prevodov. Vzorčni prevodi obsegajo dela različnih zvrsti (proza, poezija, otroška literatura, humanistika) v različne tuje jezike. Vsi prijavitelji so pravočasno oddali zahtevke, ustrezna poročila ter vzorčne prevode, vsa sredstva so bila izplačana.

**JR9-FRANKFURT-VP-2023 – Javni razpis za izdelavo vzorčnih prevodov del slovenskih avtorjev v tujih jezikih**

V okviru projekta Frankfurt 2023 je bil izveden kohezijski razpis za pripravo vzorčnih prevodov. Subvencije so bile podeljene 16 projektom s področja priprave vzorčnih prevodov. Vzorčni prevodi obsegajo dela različnih zvrsti (proza, poezija, otroška literatura, humanistika) v različne tuje jezike. Vsi prijavitelji so pravočasno oddali zahtevke, ustrezna poročila ter vzorčne prevode, vsa sredstva so bila izplačana.

**JR6–FRANKFURT-KATALOGI–2023 – Javni razpis za izdajo predstavitvenih katalogov v tujih jezikih**

V okviru projekta Frankfurt 2023 sta bila izvedena dva kohezijska razpisa za pripravo in katalogov. Na prvem so bile subvencije podeljene 16 projektom s področja izdaje predstavitvenih katalogov v tujih jezikih. Vsi prijavitelji so pravočasno oddali zahtevke, ustrezna poročila ter izvode katalogov, vsa sredstva so bila izplačana.

**JR8–FRANKFURT-KATALOGI–2023 – Javni razpis za izdajo predstavitvenih katalogov v tujih jezikih**

V okviru projekta Frankfurt 2023 sta bila izvedena dva kohezijska razpisa za pripravo in katalogov. Na drugem so bile subvencije podeljene 17 projektom s področja izdaje predstavitvenih katalogov v tujih jezikih. Vsi prijavitelji so pravočasno oddali zahtevke, ustrezna poročila ter izvode katalogov, vsa sredstva so bila izplačana.

**JR4-FRANKFURT-P-2022** **– Javni razpis za izdajo prevodov del slovenskih avtorjev v tujih jezikih (2. rok)**

V okviru projekta Frankfurt 2023 je bil v letu 2022 objavljen kohezijski razpis za sofinanciranje prevodov z dvema rokoma za prijavo in izvedbo projektov. Na drugem roku, ki je bil zaključen leta 2023. Rok za izdajo prevodov je 30. 9. 2023. Vsi prijavitelji so pravočasno oddali zahtevke in poročila.

**JR10-FRANKFURT-P-2023 – Javni razpis za izdajo prevodov del slovenskih avtorjev v tujih jezikih**

V okviru projekta Frankfurt 2023 je bil izveden kohezijski razpis za sofinanciranje prevodov. Na razpisu je sredstva prejelo 9 prevodnih projektov. Rok za izdajo prevodov je 30. 9. 2023. Vsi prijavitelji so pravočasno oddali zahtevke in poročila.